cyanic-selkie/wikianc huggingface dataset:
Ուղեղի ցնցում
Համաճարակաբանություն
Բոլոր տարիքային խմբերում ուղեղի ցնցումն ամենահաճախը հանդիպում է երեխաների շրջանում ։ Հետազոտությունները ցույց են տվել, որ տղամարդկանց մոտ ԳԹՏՎ-ը մոտ 2 անգամ ավելի հաճախ է հանդիպում ։ Այնուամենայնիվ իգական սեռի մարզիկները ուղեղի ցնցում ստանալու ավելի բարձր ռիսկային խմբում են ։
Սպորտային վնասվածքների մոտ 5%-ը կազմում են ուղեղի ցնցման դեպքերը ։ Ամերիկյան Հիվանդությունների վերահսկման և կանխարգլեման կենտրոնը նշում է, որ ԱՄՆ-ում տարեկան գրանցվում է սպորտային ուղեղի ցնցումների 300000 նոր դեպք, բայց այս թիվը ընդգրկում է միայն գիտակցության կորստով ուղեկցված դեպքերը ։ Քանի որ գիտակցության կորուստ դիտվում է ուղեղի ցնցումների 10%-ից քիչ դեպքերում, այս տվյալները իրականից շատ ավելի ցածր են ։ Ռիսկային սպորտաձևեր են համարվում ամերիկյան ֆուտբոլը և բռնցքամարտը։ Վերջինիս դեպքում վնասվածքն այնքան տարածված է, որ բազմաթիվ բժշկական կազմակերպություններ բազմիցս փորձել են արգելել այն ։
Հիմնական բնորոշման բացակայության պատճառով ԳԹՏՎ-ի իրական ծախսերը հայտնի չեն, սակայն գնահատվում են շատ բարձր ։ Այս բարձր ծախսերը հաշվարկվել են հիվանդանոց ընդունման հետևանքով կատարվածների գումարով, սակայն կորցրած աշխատանքային ժամանակի և վաղ թոշակի անցման ծախսերը դուրս են մնացել հաշվարկներից ։
Պատմություն
«Հիպոկրատի հավաքածու»-ում, որը բժշկական գրությունների հավաքածու է Հին Հունաստանից, խոսվում է ուղեղի ցնցման մասին, այն անվանելով commotio cerebri, և նկարագրում այն որպես խոսքի, տեսողության և լսողության կորուստ հարվածից հետո ։ Այս պատկերացումը հիվանդությամն մասին պահպանվել է մինչև 19-րդ դար ։ Պարսիկ բժիշկ Մուհամեդ Իբն Զաքարյա Րազին առաջինն էր, ով 10-րդ դարում առանձնացրեց ուղեղի ցնցումը գանգուղեղային այլ վնասվածքներից ։ Նա առաջինն էր, ով օգտագործեց ուղեղի ցնցում տերմինը և նկարագրեց այն որպես գործունեության ժամանակավոր խանգարում առանց կառուցվածքային փոփոխության ։
1839թ․-ին Գիյոմ Դյուփյութխան նկարագրեց գլխուղեղի սալջարդը, բազմաթիվ մանր արյունազեղումների օջախներով, և ցույց տվեց կառուցվածքային խանգարմամաբ պայմանավորված գիտակցության կորստի և ուղեղի ցնցման տարբերությունը ։
Հետազոտություն
Մինոցիկլինը, լիթիումը և N-ացետիլցիստեինը ցույց են տվել բավարար հաջողություն կենդանական մոդելներում ։
Որպես գլխուղեղի թեթև տրավմատիկ վնասման սկրինինգի մեթոդ հետազոտություններում օգտագործվում է հայացքի հսկման թեստը։ Աչքերի շարժումները գրանցելու հնարավորություն ունեցող էկրանի վրա ցուցադրվում է շարժվող պատկեր, որին հիվանդը պետք է հետևի հայացքով։ Գլխուղեղի վնասվածք չունեցող անձիք կկարողանան հետևել շարժվող պատկերին աչքերի սահուն շարժումներով և առանց շեղման, իսկ վնասվածք ունեցողները՝ ոչ ։
Օկրե
Օկրե (Ocre), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 1063 մարդ (2005 թվականի տվյալներով)։ Խտությունը՝ 45 մարդ/կմ²։ Տարածքը՝ 24 կմ²։ Փոստային ինդեքս՝ 67040։ Հեռախոսային կոդ՝ 0862։
Քաղաքի օրը նշվում է ապրիլի 28-ին։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Հաջին
Հաջին (هجين‎), քաղաք Սիրիայի Արաբական Հանրապետության Դեյր-էլ-Զորի մարզում։ Գտնվում է Եփրատ գետի վրա, Դեյր-էլ-Զորից հարավ։ Հանդիսանում է Աբու Քամալի գավառի 4 շրջաններից մեկի՝ Հաջինի շրջանի կենտրոնը։ 2004 թվականի տվյալներով շրջանն ուներ 97 870 բնակիչ ։ Հիմնական զբաղմունքը ոռոգովի երկրագործությունն է և անասնապահությունը։
Ծանոթագրություններ
Կատեգորիա:Աբու Քամալի գավառ Կատեգորիա:Սիրիայի քաղաքներ
Վանյա Ավագիմյան
Վանյա Էդիկի Ավագիմյան (1966 հունիսի 10, Բաքու - 1992 օգոստոսի 27, Մաղավուզ, Մարտակերտի շրջան), հայ ազատամարտիկ, Արցախյան պատերազմի մասնակից ։
Կենսագրություն
Ծնվել է 1966 թվականի հունիսի 10-ին, Մարտակերտի շրջանի Կուսապատ գյուղում։ Ավարտել է տեղի միջնակարգ դպրոցը ։
Ծառայել է Խորհրդային բանակում։ Զորացրվելուց հետո աշխատել է հայրենի գյուղում ։
Արցախյան շարժման սկզբից Ազատագրական բանակի կազմում կամավոր մասնակցել է Գետաշեն, Շահումյան, Լենինավան, Մարաղա, Թալիշ, Ղազանչի, Հադրութ, Քարինտակ, Շուշի, Մարտունի, Ջանյաթաղ, Գյուլաթաղ բնակավայրերում մղված պաշտպանական մարտերին։ Զոհվել է 1992 թվականին օգոստոսի 27-ին Մեհմանա գյուղի ազատագրության ժամանակ։ Հետմահու պարգևատրվել է «Արիության համար» մեդալով ։
Ծանոթագրություններ
Կատեգորիա:1966 ծնունդներ Կատեգորիա:Հունիսի 10 ծնունդներ Կատեգորիա:Կուսապատ գյուղում ծնվածներ Կատեգորիա:1992 մահեր Կատեգորիա:Օգոստոսի 27 մահեր Կատեգորիա:Մեհմանա գյուղում մահացածներ Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից
Ռաֆայել Սաֆարյան
Ռաֆայել Ալբերտի Սաֆարյան, հայ ֆուտբոլիստ, «Արարատ» ֆուտբոլային ակումբի պաշտպան։
Ակումբային գործունեություն
Ռաֆայել Սաֆարյանը «Փյունիկի» սան է։ Երևանյան ակումբի կազմում սկսել է հանդես գալ պատանեկան թիմի հետ։ Խաղաշրջանն արդյունավետ անցկացնելուց հետո, տեղափոխվեց երիտասարդական թիմ։ Դրա կազմում նա անցկացրեց մեկ ու կես խաղաշրջան, որից հետո տեղափոխվեց հիմնական կազմ։ Այստեղ 2005-2007 թվականների ընթացքում անցկացրեց 22 հանդիպում։ «Փյունիկի» կազմում Սաֆարյանը վաստակեց 3 չեմպիոնական տիտղոս և դարձավ Հայաստանի Սուպերգավաթի կրկնակի չեմպիոն։ 2007 թվականի խաղաշրջանը Սաֆարյանը ավարտեց Կապանի «Գանձասարի» կազմում։ Այստեղ նա հազվադեպ է խաղացել հիմնական կազմում, ինչը, բնականաբար, նրան չի ուրախացրել։
2008 թվականին տեղի ունեցավ Սաֆարյանի տեղափոխությունը «Միկա», որի կազմում ամբողջ խաղաշրջանի ընթացքում անցկացրեց ընդամենը 4 հանդիպում։ Դրանից հետո նա հայտնվեց «Արարատում»։ 2009 թվականի մրցաշրջանում «Արարատը» զբաղեցրեց վերջին տեղը և բաց թողեց Առաջին առաջնությունը։ Սաֆարյանը լքեց ակումբը և որոշ ժամանակ անց տեղափոխվեց Ռուսաստան, սակայն ոչ մի ակումբի կազմում հանդես չեկավ։ 2010 թվականի ավարտին «Արարատի» գլխավոր մարզիչ Տիգրան Եսայանը Սաֆարյանին հրավիրեց ակումբ դիտումների, որից հետո կնքվեց պայմանագիր։ Սաֆարյանը միանգամից ընդգրկվեց այն թիմում, որը լքել էր 1 տարի առաջ։ Ավելին, նա դարձավ գլխավոր խաղացող՝ 2011 թվականի մրցաշրջանի 28 հանդիպումներից խաղալով 24-ում ։
2012 թվականի փետրվարի սկզբին «Արարատը», ընդառաջ գնալով Սաֆարյանին, նրան բաց թողեց Լեհաստան՝ երկրորդ լիգայի «Կալիսիա»-ի երկրորդ խաղաշրջանի թիմի դիտումներին մասնակցելու համար ։ Ավելի ուշ պայմանագիր կնքվեց, և մարտի 17-ին Սաֆարյանն իր դեբյուտային խաղն անցկացրեց թիմի կազմում՝ առաջին իսկ խաղում ստանալով դեղին քարտ ։
Պայմանագրի ժամկետի ավարտից հետո Սաֆարյանը վերադարձավ Հայաստան, որտեղ նորից պայմանագիր կնքեց Երևանի «Արարատի» հետ ։
Աղբյուրներ
Կատեգորիա:Հայ ֆուտբոլիստներ
Միքայել Պողոսյան (այլ կիրառումներ)
Միքայել Պողոսյան.
Վահան Սավադյան
Վահան Լևոնի Սավադյան (հունվարի 7, 1943, Մելիքաշեն, Հադրութի շրջան, ԼՂԻՄ - հունվարի 20, 2000), հայ ազատամարտիկ, Արցախյան պատերազմի մասնակից ։
Կենսագրություն
Ծառայել է Խորհրդային բանակում։ Զորացրվելուց հետո աշխատել է որպես ավտվարորդ։
Կամավորագրվել է գյուղի ջոկատում և մասնակցել մի շարք պաշտպանական ու ազատագրական մարտերի։ Այնուհետև ծառայել է Հադրութի 1-ին ՊՇ թիվ 38401 զորամասում՝ որպես ավտովարորդ։ Հիվանդացել և մահացել է 2000 թվականի հունվարի 20-ին ծառայության ժամանակ։
Ամուսնացած էր, ունի երկու երեխա։ Հանգչում է Հադրութի գերեզմանատանը։
Ծանոթագրություններ
Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից
Անահիտ Ղազախեցյան
Անահիտ Աշոտի Ղազախեցյան, հայ բանաստեղծ, թարգմանիչ ։
Կենսագրություն
2006 թվականին ընդունվել է Վանաձորի Պուշկինի անվան թիվ 4 դպրոցը, այնուհետև տեղափոխվել է Վ. Տերյանի անվան թիվ 5 ավագ դպրոց, որն ավարտել է 2017 թվականին։ Նույն թվականին ընդունվել է Հայ-ռուսական համալսարանի Միջազգային հարաբերություններ ֆակուլտետը։
Նրա բանաստեղծություններն ու թարգմանություններն տպագրվել են «Երկունք», «Գարուն», «Շավիղ+», «Գրանիշ», «Ինքնագիր», «Գրեթերթ» պարբերականներում։ 2016 թվականին Լոռու մարզում կայացած մրցույթում, որը նվիրված էր ՀՀ անկախության 25-ամյակին, զբաղեցրել է 1-ին հորիզոնականը՝ «Կներե՞մ, Հայաստան» էսսեով ։ 2017 թվականին եղել է «Գրանիշ» գրական համայնքի Տարվա բացահայտում ։ Նույն թվականին եղել է «Արարատ Մկրտումյանի անվան գրական մրցանակի» մրցանակակիր, տպագրվել «Բառերի եզրին» անթալոգիայում։ 2018 թվականին «Դար» ակումբի կողմից կազմակերպված «Թավշյա հաղթանակ։ Ինձ բացակա չդնեք» համահայկական մրցույթում «Ներանձնական հեղափոխություն» էսսեով զբաղեցրել է 1-ին հորիզոնականը՝ տպագրվելով նույն վերնագիրը կրող անթոլոգիայում։ Վերոնշյալ էսսեն հաղթող է ճանաչվել նաև «Գրանիշ» գրական համայնքի 2018 թվականի «Լավագույն էսսե» անվանակարգում։ 2019 թվականին ԵՊՀ համահայկական գրական մրցույթում զբաղեցրել է 1-ին հորիզոնական, նույն թվականին Գրանիշի «Լավագույն թարգմանություն» անվանակարգում հաղթող է եղել Դենիել Ջոնսի «Խիզախները երբեք բանաստեղծություն չեն գրում» շարքի համար։
2019 թվականին նրա բանաստեղծությունները տպագրվել են ուկրաիներեն «Լիտավրի» ալմանախում։
Ծանոթագրություններ
Կատեգորիա:Անգլերենից հայերեն թարգմանիչներ Կատեգորիա:Հայ բանաստեղծներ
Լինքոլնը բարդոյում
Լինքոլնը բարդոյում (Lincoln in the Bardo), ամերիկացի գրող Ջորջ Սոնդերսի փորձարարական վեպը թողարկված 2017 թվականին ։ Սա Սոնդերսի առաջին «երկար» վեպն է (մինչ այդ նա գրում էր հիմնականում կարճ պատմվածքներ և էսսեներ ), որը 2017 թվականի մարտի 5-ին New York Times թերթի կողմից հայտարարվել է շաբաթվա բեսթսելլեր ։
Վեպի գործողությունները տեղի են ունենում 1862 թվականի փետրվարի 20-ի գիշերը՝ Ամերիկայի Միացյալ Նահանգների նախագահ Աբրահամ Լինքոլնի որդու՝ Ուիլյամի մահվան պահին ու դրան հաջորդած ժամանակահատվածում, երբ նա գտնվում էր բարդոյի մեջ՝ մահացման սկզբի և մարմնից հոգու վերջնական բաժանման միջև ընկած միջանկյալ վիճակում։
«Լինքոլնը բարդոյում» վեպը բարձր է գնահատվել գրաքննադատների կողմից և 2017 թվականին արժանացել Բուքերյան մրցանակի ։
Մտահղացում և նախապատմություն
Վեպի գաղափարը Սոնդերսի մոտ ծագել է իր կնոջ ազգականի պատմության ազդեցությամբ․ նա պատմել է որդու մահից հետո Լինքոլնի վարքի մասին՝ մասնավորապես նշելով, որ Լինքոլնը բազմիցս այցելում էր Ուիլյամի դամբարան Օուկ Հիլ գերեզմանատանը (Ջորջթաուն) և դիպչում մեռածի մարմնին, ինչը հաստատում են մի շարք աղբյուրներ ։
2017 թվականի մարտին Սոնդերսը մանրամասնորեն ներկայացրել է իր վեպի նախապատմությունը և հայեցակարգը․ Շատ տարիներ առաջ, երբ մենք այցելեցինք Վաշինգտոն (Կոլումբիայի շրջան), իմ կնոջ ազգականը մեզ ցույց տվեց բլրի վրայի գերեզմանը և նշեց, որ 1862 թվականին, երբ Աբրահամ Լինքոլնը նախագահ էր, նրա սիրելի որդին՝ Ուիլյամը մահացավ և ժամանակավորապես թաղվեց այս դամբարանում, իսկ վշտահար Լինքոլնը, ըստ այդ ժամանակվա թերթերի, մի քանի անգամ մտել է դամբարան, որպեսզի դիպչի տղայի մարմնին։ Իմ գլխում միանգամից առաջացավ կերպարը, որ միավորում էր Լինքոլնի հուշարձանն ու Պիետային։ Այդ կերպարն ինձ հետ էր հաջորդ 20-ից ավելի տարիների ընթացքում, բայց ես շատ էի վախենում մարմնավորել այն, ինչ ինձ թվում էր այնքան խորը։ Ի վերջո, 2012 թվականին, նկատելով, որ ես ավելի երիտասարդ չեմ դառնում, ես մտածեցի, որ ես բոլորովին չեմ ուզում, որ իմ շիրմաքարի վրա գրված լինի․ «Վախենալով ստեղծել գեղարվեստական սարսափելի նախագիծ՝ նա շատ երկար սպասեց», ես որոշեցի մշակել իմ մտահղացումը նախ որպես հետազոտական նախագիծ, առանց որևէ պարտավորության։ Իր «Լինքոլն բարդոյում» վեպն այդ փորձի արդյունքն է :
Վեպի մասին Սոնդերսն առաջին անգամ հայտնել է 2015 թվականին The New York Times-ում գրող Ջենիֆեր Էգանի հետ տված հարցազրույցում՝ ասելով, որ վեպում կլինի «գերբնականի տարր», բայց ընդհանուր առմամբ ստեղծագործությունը «կմնա պատմական» ։ Վեպի վերնագիրն առաջին անգամ հնչել է Սյուզան Սարանդոնի հետ Սոնդերսի զրույցում, որը հրապարակվել է 2016 թվականի ապրիլին Interview ամսագրում ։ Նույն ամսում գրքի անոնսը հրապարակվել է Random House հրատարակչության կայքում ։
Վեպի վրա աշխատելիս Սոնդերսն ուսումնասիրել է Աբրահամ Լինքոլի կյանքի և քաղաքացիական պատերազմի մասին մեծ թվով աղբյուրներ, մասնավորապես՝ Էդմունդ Ուիլսոնի «Հայրենասիրական արյունը» (1962), որպեսզի ծանոթանա «անհրաժեշտ պատմական պատմական փաստերին»։ Մի շարք աղբյուրներից որոշ հատվածներ նա օգտագործել է վեպում ։ Բնօրինակ աղբյուրների հետ միասին Սոնդերսն օգտագործել է նաև մտածացին աղբյուրներ ։
Կառուցվածք
Վեպի գործողությունների մեծ մասը ծավալվում են բարդոյում, որ բուդդիզմում նկարագրված է որպես «միջանկյալ դրությունների» (բառացի՝ «երկուսի միջև») խումբ, որտեղ ներառված է նաև «Մահացման գործընթացի բարդոն» (Chikhai bardo)՝ մահացման սկզբի և մարմնի ու մքտի բաժանման պահի միջև ընկած ժամանակահատվածը։ Ըստ Սոնդերսի նկարագրության՝ «բարդոյում» բնակվող ուրվականները «այլանդակված են ցանկություններով, որոնց վրա նրանք չեն ազդել, երբ դեռ կենդանի էին», և նրանց սպառնում է մշտապես որսը սահմանափակ տարածքում ։ Նրանք չգիտեն, որ արդեն մահացել են, և տարածությունն ընկալում են որպես «հիվանդանոցային բակ», իսկ իրենց դագաղը՝ որպես «հիվանդանոցային սենյակ» ։
Քննադատություն
Bookmarks ամերիկյան գրական ամսագրի համաձայն՝ «Լինքոլնը բարդոյում» վեպի վերաբերյալ իրենց կարծիքն արտահայտած քննադատների 43 արձագանքներից միայն երեքն են պարունակել խառը գնահատականներ, ինչը վկայում է, որ այն հիացմունքով է ընդունվել քննադատների կողմից ։ The New York Times-ում տպագրված հոդվածում գրող Կոլսոն Ուայթհեդը Սոնդերսի գիրքը կոչել է «շռայլության և հումանիզմի փայլուն սխրանք» ։ Որոշ քննադատներ վեպը համեմատել են Էդգար Ալլան Պոի «Սփուն Ռիվեր անթոլոգիա» (Spoon River Anthology, 1915) բանստեղծական էպիտաֆիաների ժողովածուի հետ, որ պատմում է գավառական քաղաքի բնակիչների ճակատագրերի մասին ։
Ծանոթագրություններ
Կատեգորիա:Անգլերեն վեպեր Կատեգորիա:2017 վեպեր Կատեգորիա:Բուքերյան մրցանակի արժանացած ստեղծագործություններ Կատեգորիա:Անգլերեն գրքեր Կատեգորիա:Անգլերեն գրականություն
Ներքին Շենգավիթ
Ներքին Շենգավիթ, Երևան քաղաքի հարավային արվարձանում գտնվող Շենգավիթ վարչական շրջանի մաս կազմող թաղամաս ։
Նկարագրություն
Մինչ 1958 թվականը Ներքին Շենգավիթն ընդգրկված չէր Երևան քաղաքի կազմում․ այն Խորհրդային Հայաստանի Շահումյանի շրջանի գյուղ էր։ Նախկին գյուղխորհուրդը գտնվում է 12-րդ փողոցում։
Ծանոթագրություններ
Կատեգորիա:Շենգավիթ վարչական շրջանի թաղամասեր
Իշխան Միրզոյան
Կենսագրություն
Ծնվել է 1974 թվականի հունվարի 8-ին Մարտակերտի շրջանի Ջրաբերդ գյուղում։ Ավարտել է տեղի միջնակարգ դպրոցի 8-րդ դասարանը ։
Մասնակցել է հայրենի գյուղի և շրջակա սահմանամերձ գյուղերի պաշտպանությանը։ Անհայտ կորել է 1992 թվականի հունիսի 29-ին Հասանղայա գյուղի պաշտպանության ժամանակ։ Ամուսնացած չէր ։
Ծանոթագրություններ
Կատեգորիա:Ջրաբերդ գյուղում ծնվածներ Կատեգորիա:Հասանղայա գյուղում մահացածներ Կատեգորիա:Հայ ազատամարտիկներ Կատեգորիա:Անհետ կորած անձինք
Բանիասի գավառ
Բանիասի գավառ, (منطقة بانياس) Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Տարտուսի մարզի 5 գավառներից մեկը։
Գանձավանք
Գանձավանք, Անգիր վանք, վանք Մեծ Հայքի Սյունիք աշխարհի Գեղարքունիք գավառում, Հայաստանի այժմյան Սևանի տարածաշրջանի Լճաշեն գյուղից 3-5 կմ հեռավորությամբ, բարձրադիր քարափի վրա։ Նոր ժամանակներում արդեն ավերակների կույտի էր վերածվել։ Ենթադրում են, որ կառուցվել է 10-րդ կամ 13-րդ դարերում։ Գյուղի ավերակների մոտ մինչև օրս նշմարվում են հնագույն բերդի և պարիսպների մնացորդներ։
Բանիասի գավառ
Վարչական կենտրոնն է Բանիաս քաղաքը։ 2004 թվականի մարդահամարի տվյալներով գավառը ունի 176 351 բնակչություն ։
Գանձավանք
Ավանդություն
Այս ամայի վանքը տեղացիների ասելով կոչվում է նաև Անգիր վանք, որովհետև նրա մեջ ոչ մի գրի նշան չկա   ։
Բանիասի գավառ
Բանիասի գավառը բաղկացած է 7 շրջաններից՝
Գանձավանք
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Հայաստան) Կատեգորիա:10-րդ դարի հայկական վանքեր և եկեղեցիներ
Բանիասի գավառ
Ծանոթագրություններ
Կատեգորիա:Բանիասի գավառ
Օկազակիի հատվածներ
Օկազակիի հատվածներ (Օկազակիի ֆրագմենտներ), կարճ, նոր սինթեզված ԴՆԹ-ի հատվածներ, որոնք առաջանում են ետ մնացող շղթայի վրա ԴՆԹ-ի կրկնապատկման ժամանակ։ Օկազակիի հատվածները կոմպլեմենտար են ետ մնացող կաղապար ԴՆԹ շղթային, որի հետ առաջացնում են կարճ երկշղթա ԴՆԹ-ի հատվածներ։
Օկազակիի հատվածներն աղիքային ցուպիկի դեպքում ունեն 1000- 2000 նուկլեոտիդ երկարություն, իսկ էուկարիտոների՝ մոտ 150: Նրանք բաժանված են իրարից ~10-նուկլեոիդանոց ՌՆԹ պրայմերներով և մնում են իրարից առանձնացված մինչև լիգազ ֆերմենտը չի միացնում բոլոր Օկազակիի հատվածներն ու ձևավորում մեկ շարունակական շղթա։
Առաջնորդող շղթայի կրկնապատկումն ընթանում է առանց դադարների, իսկ ետ մնացողի դեպքում նոր ԴՆԹ շղթան սինթեզվում է ընդհատումներով։ Սա հետևանք է նրա, որ ԴՆԹ-պոլիմերազները, որոնք սինթեզում են նոր ԴՆԹ շղթա, կարող են աշխատել միայն մեկ ուղղությամբ։ Քանի որ առաջնորդող շղթայի դեպքում վերջինիս աճման ուղղությունը համընկնում է պոլիմերազների աշխատանքային ուղղության հետ, այնտեղ սինթեզը կընդանա շարունակական եղանակով :
Եթե նախնական ԴՆԹ շղթայի ուղղությունը 5' - 3' է, ապա պատճենելիս նոր շղթան կսինթեզվի 3' - 5' ուղղությամբ և այն կընթանա առանց ընդհատումների։ Ետ մնացող շղթան սինթեզելու համար, ԴՆԹ-պոլիմերազը ձևավորում է կարճ հատվածներով, որոնք էլ և կոչվում ե Օկազակիի հատվածներ։ Վերջիններից յուրաքանչյուրը պահանջում է առանձին ՌՆԹ պրայմերի առկայություն։
Օկազակիի հատվածների բացահայտումը տեղի ունեցավ շնորհիվ մի շարք փորձերի։ Այդ փորձերն իրականացվում էին 1960-ական թվականներին Ռեյիջի Օկազակիի և իր գործընկերների կողմից, ովքեր ուսումնասիրում էին աղիքային ցուպիկի ԴՆԹ-ի կրկանապատկումը : 1966 թվականին նրանց հաջողվեց ցույց տալ, որ ետ մնացող շղթայի սինթեզն ընթանում է կարճ հատվածներով։ Փորձերը հետագայում շարունակվեցին, որպես ուսումնասիրության օբյեկտ ընտրելով աղիքային ցուպիկի բակտերիոֆագի ԴՆԹ-ի կրկնապատկումը :
Ծանոթագրություններ
Կատեգորիա:ԴՆԹ-ի կրկնապատկում
Համաձայնագիր Եվրոպական միության հետ ասոցացման մասին
Համաձայնագիր Եվրոպական միության հետ ասոցացման մասին, համաձայնագիր Եվրոպական միության և Եվրոպական միության անդամ չհանդիսացող պետության միջև, որըով ձևավորվում են շրջանակներ կողմերի միջև համագործակցության համար։ Համագործակցության ոլորտները սովորաբար շոշափում են քաղաքական, առևտրային, սոցիալական, մշակութային կապերի զարգացումը և անվտանգության ամրապնդումը։ Նման համաձայնագրի համար անհրաժեշտ իրավական հիմքը ստեղծվել է Եվրոպական միության գործունեության մասին պայմանագրի 217-րդ հոդվածով։
Ասոցացման մասին համաձայնագրի հնարավորությունը ընդգրկված էր Հռոմի պայմանագրում և Եվրոպական տնտեսական համայնքում որպես Մեծ Բրիտանիայի հետ Համայնքի հետագա համագործակցության ապահովման միջոց։ Եվրոպական տնտեսական համայնքի հետ ասոցացման համաձայնագիր կնքած առաջին պետություններն էին Հունաստանը և Թուրքիան 1960 թ.։
Նորագույն պատմության մեջ նման համաձայնագրեր ստորագրվել են Եվրոպական միության երկու քաղաքականությունների շրջանակներում։ Դրանք են Կայունացման և ասոցացման գործընթացը և Եվրոպական հարևանության քաղաքականությունը։ Բալկանյան թերակղզու պետությունները մասնակցում են դրանցից առաջինին։ Երկրորդը տարածվում է Եվրոպական միության հարևան միջերկրածովյան պետությունների և Արևելյան Եվրոպայի (այդ թվում՝ Անդրկովկասի) պետությունների վրա, բացառությամբ Ռուսաստանի, որը պնդում է Ռուսաստանի և Եվրոպական միության համագործակցության ստեղծման վրա։ Սովորաբար ասոցացման մասին համաձայնագիր ստորագրած պետությունների հետ համագործակցությունը պակաս խորն է, քան Եվրոպական միության լիիրավ անդամների հետ։
Եվրոպական հարևանության քաղաքականություն
Եվրոպական հարևանության քաղաքականությունը ներառում է համագործակցություն այնպիսի երկրների հետ, ինչպիսիք են Ադրբեջանը, Ալժիրը, Բելառուսը, Եգիպտոսը, Թունիսը, Իսրայելը, Լիբանանը, Լիբիան, Հայաստանը, Հորդանանը, Մարոկկոն, Մոլդովան, Պաղեստինի Ինքնավարությունը, Ռուսաստանը (4 ընդհանուր տարածքների մասին պայմանագրի միջոցով), Սիրիան, Վրաստանը և Ուկրաինան։
Ծանոթագրություններ
Կատեգորիա:Եվրոպական միության պայմանագրեր և հռչակագրեր Կատեգորիա:Եվրոպական միության արտաքին քաղաքականություն Կատեգորիա:Պայմանագրեր այբբենական կարգով
Ճագարի բնակարանամուտը
Արտաքին հղումներ
Կատեգորիա:«Էկրան» ստեղծագործական միության մուլտֆիլմեր Կատեգորիա:1986 մուլտֆիլմեր
Կաստելե լե Սոս
Կաստելե լե Սոս (Castellet-lès-Sausses), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Անտրևո կանտոնի կազմի մեջ։ Կոմունայի շրջանը՝ Կաստելան։
Համայնքի INSEE կոդ՝ 04042։
Բնակչություն
Համայնքի բնակչությունը 2008 թվականին կազմում էր 113 մարդ։
Տնտեսություն
2007 թվականի տվյալներով 54 աշխատունակ տարիքի մարդկանցից (15-64 տարեկան) 34-ը տնտեսապես ակտիվ էին, 20-ը անգործ (ակտիվության ցուցանիշը 63,0 %, 1999 թվականին եղել է՝ 58,8 %)։ 34 աշխատունակ բնակիչներից 32-ը աշխատում էին (20 տղամարդ և 12 կին), անաշխատանք էին 2-ը (1 տղամարդ և 1 կին)։ 20 անգործ մարդկանցից 14-ը թոշակառու, 6-ը չէին աշխատում այլ պատճառներով.
Արտաքին հղումներ
Կատեգորիա:Ֆրանսիայի համայնքներ
Սիմանդր սյուր Սյուրան
Սիմանդր սյուր Սյուրան (Simandre-sur-Suran) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Սեյզերյա կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01408։
Բնակչություն
Կոմունայի բնակչությունը 2010 թվականին կազմել է 650 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Օպի
Օպի (Opi), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Հովհաննես Մկրտիչը հարգվում է որպես բնակավայրի հովանավոր սուրբ։ Բնակավայրի տոնը նշվում է հունիսի 24-ին։
Արտաքին հղումներ
Բնակավայրի Պաշտոնական կայք
Ծանոթագրություններ
Կատեգորիա:Իտալիայի բնակավայրեր
Girls Like You
«Girls Like You», ամերիկյան Maroon 5 փոփ ռոք խմբի Red Pill Blues վեցերորդ ստուդիական ալբոմի երրորդ սինգլը, որը ձայնագրվել է երգչուհի Քարդի Բի-ի մասնակցությամբ։ Թողարկվել է 2018 թվականի հունիսի 5-ին Interscope Records և 222 լեյբլներում ։ Սինգլը Կանադայում հասել է առաջին հորիզոնականի (Canadian Hot 100)։ Տեսահոլովակը, որին որպես կամեո մասնակցում են մի շարք աստղեր, հավաքել է շուրջ 400 մլն դիտում։
Պատմություն
«Girls Like You» ստեղծագործությունը Red Pill Blues (via Apple Music) ալբոմի իններորդ երգն է ։ Այն ներկայացվել է որպես ալբոմի երրորդ պաշտոնական սինգլ՝ «Wait» երգից հետո ։ «Girls Like You» ստեղծագործությունը փոփ և փոփ ռոք կատարում է ։
Երգի ռեմիքս տարբերակը հասել է չորրորդ հորիզոնականին ամերիկյան Billboard Hot 100 հիթ-շքերթում՝ դառնալով ալբոմի երկրորդ սինգլը և Maroon 5 խմբի 14-րդ հիթը, որ ընդգրկվել է լավագույն տասնյակում։ Երգը գլխավորել է նաև US Digital Song հիթ-շքերթը։
Տեսահոլովակ
Երաժշտական տեսահոլովակը նկարահանվել է ռեժիսոր Դևիդ Դոբկինի կողմից և թողարկվել 2018 թվականի մայիսի 30-ին Vevo ալիքում ։
Տեսահոլովակում Ադամ Լևինը երգում է բարձրախոսի մոտ, հետին պլանում խմբի անդամներն են։ Այնուհետև Լևինի շուրջը հերթով հայտնվում են պարող կանայք՝ երիտասարդներ ու սուպերաստղեր, ակտիվիստներ, դերասանուհիներ և աշխարհի ու օլիմպիական չեմպիոններ։ Նրանք շրթունքներով արտասանում են երգի բառերը։ Տեսահոլովակում խմբի անդամներից ու Քարդի Բիից բացը որպես կամեո ներկայանում են (ըստ հայտնվելու հերթականության) երգչուհի Կամիլա Կաբելոն, կատակերգակ Ֆիբի Ռոբինսոնը, մարմնամարզության օլիմպիական չեմպիոն Ալեքսանդրա Ռայսմանը, սատիրիկ Սառա Սիլվերմանը, իսրայելցի դերասան և մոդել Գալ Գադոտը, կանադացի բլոգեր Լիլի Սինգհը, մուսուլման ակտիվիստ Ամանի ալ-Խատահթբեն, դերասանուհի Թրեյս Լիսետը, դերասանուհի Թիֆանի Հեդիշը, քաղաքական գործիչ Էնջի Ռիվերան (Angy Rivera), հեռուստաաստղ Ֆրանչեսկա Ռեմսին, դերասանուհի Միլլի Բոբբի Բրաունը, հեռուստահաղորդավարուհի Էլեն Դեջեներեսը (այստեղ առաջին անգամ հայտնվում է Քարդի Բին և երգում), դերասանուհի Ջենիֆեր Լոպեսը, սնոուբորդիստ Խլոյա Քիմը, ֆուտբոլիստ Ալեքս Մորգանը, երգչուհի Մերի Ջեյ Բլայջ, դերասանուհի Բինի Ֆելդշտեյնը, ակտիվիստ Ջեքի Ֆիլդերը (Jackie Fielder), ավտոմրցարշավորդ Դանիկա Պատրիկը, քաղաքական գործիչ Իլհամ Օմարը, դերասանուհի և ռեժիսոր Էլիզաբեթ Բենքսը, մոդել Էշլի Էնն Գրեմը, երգչուհի Ռիտա Օրան, իսկ վերջում հայտնվում է Ադամ Լևինի կինը՝ մոդել Բեհաթի Պրինսլուն (Victoria's Secretի «հրեշտակներից» մեկը) իրենց մեկուկես տարեկան դստեր՝ Դասթի Ռոուզ Լևինին գրկած ։
Արտաքին հղումներ
Կատեգորիա:Քարդի Բիի սինգլներ Կատեգորիա:Billboard Hot 100 գլխավորած սինգլներ
Հույն-եգիպտական հարաբերություններ
Համագործակցություն
Հունաստանը Եգիպտոսի տնտեսության մեջ չորրորդ խոշորագույն եվրոպական ներդրողն է, ավելի քան 208 հունական ընկերություններ ներկայացված են եգիպտական շուկայում, իսկ Եգիպտոսը Հունաստանի վեցերորդ խոշորագույն առևտրային գործընկերն է ։
2014 թվականի եռակողմ գագաթնաժողովը Կահիրեում
Եգիպտոսի նախագահ Աբդուլ Ֆաթթահ Հալիլ աս Սիսին, Կիպրոսի Հանրապետության նախագահ Նիկոս Անաստասիադիսը և Հունաստանի վարչապետ Անտոնիս Սամարասը Կահիրեում եռակողմ գագաթնաժողով են անցկացրել 2014 թվականի նոյեմբերի 8-ին, որտեղ երեք երկրների ղեկավարները քննարկել են Մերձավոր Արևելքի և Միջերկրական ծովի տարածաշրջանում առկա խնդիրները։ Պետությունների ղեկավարները համաձայնել են ակտիվացնել համագործակցությունը տնտեսության, անվտանգության, զբոսաշրջության և էներգետիկայի ոլորտներում, ինչպես նաև սահմանել Միջերկրական ծովում ընդհանուր ծովային սահմաններն ու ԷՏԳ-ն ։
Կահիրեի գագաթնաժողովում Հունաստանի և Կիպրոսի ղեկավարները դատապարտել են ահաբեկչական գործողությունները Եգիպտոսի տարածքում, քաղաքական աջակցություն են հայտնել Եգիպտոսի կառավարությանը և պայմանավորվել միջազգային կազմակերպություններում և համաժողովներում փոխադարձ համագործակցության մասին։ Բացի այդ, Հունաստանն ու Կիպրոսի Հանրապետությունը խոստացել են պաշտպանել Եգիպտոսի դիրքերը Եվրոպական միությունում։ Աբդուլ Ֆաթթահ Հալիլ աս Սիսին, Նիկոս Անաստասիադիսը և Անտոնիս Սամարասը պայմանավորվել են եգիպտական տնտեսության և ենթակառուցվածքներում օտարերկրյա ներդրումների հետագա խրախուսման մասին, որոնք տուժել են արաբական գարնան ընթացքում տեղի ունեցող ապստամբություններից ։
2015 թվականի եռակողմ գագաթաժողովը Նիկոսիայում
Նիկոսիայում 2015 թվականի ապրիլի 29-ին կայացել է բարձր մակարդակի նոր գագաթաժողովը Կիպրոսի Հանրապետության, Եգիպտոսի և Հունաստանի կառավարությունների ղեկավարների միջև։ Կիպրոսի Հանրապետության նախագահ Նիկոս Անաստասիադեսը, Եգիպտոսի նախագահ Աբդուլ-Ֆաթահ Հալիլ աս-Սիսին և Հունաստանի վարչապետ Ալեքսիս Ցիպրասը, որոնք հաստատել են երեք երկրների միջև համագործակցության հետագա ամրապնդման ձգտումը և պայմանավորվել են միջազգային ասպարեզում հարցերում համագործակցության մասին։ Քննարկվող հարցերի թվում է եղել միջերկրածովյան արևելյան մասում ածխաջրածինների հանքավայրերի մշակումը երկրների միջև ծովային սահմանի երկայնքով՝ դրանց բացառիկ տնտեսական գոտիներում  ։
2017 թվականի եռակողմ գագաթաժողովը Նիկոսիայում
2017 թվականի նոյեմբերի 21-ին Եգիպտոսի նախագահ Աբդուլ Ֆաթթահ Հալիլ աս Սիսին, Կիպրոսի Հանրապետության նախագահ Նիկոս Անաստասիադիսը և Հունաստանի վարչապետ Ալեքսիս Ցիպրասը բանակցություններ են վարել Նիկոսիայում  ։ Նրանք քննարկել են Արևելյան Միջերկրածովյան տարածաշրջանում ածխաջրածինների հանքավայրերի մշակումը և փոխշահավետ էներգետիկ նախագծերը։ Երեք երկրների ղեկավարները աջակցել և ողջունել են մասնավոր հատվածի նախաձեռնությունները էներգետիկ ենթակառուցվածքների նախագծերի իրականացման ոլորտում, որոնք կարևոր են այդ պետությունների անվտանգության համար, ինչպիսիք են EuroAfrica Interconnector-ը  ։
Պաշտոնական այցեր
Հունաստանի նախագահ Պրոկոպիս Պավլոպուլոսը 2015 թվականի ապրիլի 24-ին պաշտոնական այց է կատարել Եգիպտոս՝ հույն-եգիպտական հարաբերությունների ամրապնդման և երկրների կառավարությունների միջև համագործակցության ակտիվացման, ինչպես նաև փոխադարձ հետաքրքրություն ներկայացնող հարցերի լուծման նպատակով, ինչպիսիք են Մերձավոր Արևելքի իրադրությունը և անօրինական ներգաղթը, որը վերաբերում է երկու միջերկրածովյան երկրներին, ինչպես նաև պետությունների միջև ծովային սահմանների սահմանումը ։
Գրականություն
Կատեգորիա:Հունաստանի երկկողմ հարաբերություններ
Կենսոն (համայնք)
Կենսոն (Quinson, Quinçon), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեզ կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04158։
Բնակչություն
Համայնքի բնակչությունը 2008 թվականին կազմում էր 440 մարդ։
Տնտեսություն
Տնտեսության հիմքը կազմում են գյուղատնտեսությունն ու զբոսաշրջությունը։ 2007 թվականի տվյալներով 264 աշխատունակ տարիքի մարդկանցից (15-64 տարեկան) 171-ը տնտեսապես ակտիվ էին, 93-ը անգործ (ակտիվության ցուցանիշը 64,8 %, 1999 թվականին եղել է՝ 63,2 %)։ 171 աշխատունակ բնակիչներից 143-ը աշխատում էին (78 տղամարդ և 65 կին), անաշխատանք էին 28-ը (16 տղամարդ և 12 կին)։ 93 անգործ մարդկանցից 14-ը աշակերտներ կամ ուսանողներ են, 49-ը թոշակառու, 30-ը չէին աշխատում այլ պատճառներով.
Արտաքին հղումներ
Կատեգորիա:Ֆրանսիայի համայնքներ
Բոլոր հոգիների քոլեջ (Օքսֆորդ)
Բոլոր հոգիների քոլեջ (պաշտոնական անվանում՝ անգլ.՝ The Warden and the College of the Souls of All Faithful People Deceased in the University of Oxford ), Անգլիայի Օքսֆորդի համալսարանի կազմում գործող քոլեջ։
Բոլոր հոգիների քոլեջը եզակի է նրանով, որ նրա բոլոր անդամները ինքնաբերաբար դառնում են ակադեմիայի իրական անդամներ (այսինքն՝ քոլեջի ղեկավար մարմնի լիիրավ անդամներ)։ Այստեղ բակալավրիատ չկա, սակայն ամեն տարվա վերջին Օքսֆորդի ուրիշ քոլեջների ասպիրանտներն ու ուսանողները իրավունք ունեն դիմել կրթաթոշակների, որի համար ուսանողները պարտավոր են հանձնել գրավոր թեստ և հարցազրույց (ինչ-որ մեկը այն նկարագրել է որպես ամբողջ աշխարհում ամենաբարդ քննությունը) ։
Բոլոր հոգիների քոլեջը Օքսֆորդի համալսարանի առավել հարուստ քոլեջներից մեկն է, որի ֆինանսական բյուջեն 2014 թվականին կազմել է £286.4 միլիոն ։ Բայց և այնպես, քանի որ քոլեջի եկամտի հիմնական աղբյուրը նվիրատվությունն է, այն Օքսֆորդի համալսարանի քոլեջների մեջ զբաղեցնում է 19-րդ հորիզոնականը ։ Բոլոր հոգիների քոլեջը, ըստ անգլիական օրենքի, գրանցված բարեգործական կազմակերպություն է ։
Քոլեջը գտնվում է High Street-ի հյուսիսային կողմում, արևելքում տեղակայված է Թագուհու քոլեջը, իսկ հյուսիսում՝ Հերթֆորդ քոլեջը։
Քոլեջի ներկայիս պետը (ղեկավարը), Սըր Ջոն Վիկերսն է, Օքսֆորդի Օրիել քոլեջի շրջանավարտը։
Պատմություն
Քոլեջը հիմնադրվել է 1438 թվականի փետրվարի 10-ին, թագավորներ Հենրի VI-ի և Հենրի Չիչելի, ինչպես նաև Քենթերբերիի արքեպիսկոպոսի կողմից։ Կանոնագրքի համաձայն, այն նախատեսում է ամեն քառասուն ուսանողի համար մեկ ավագ։ Քոլեջի բոլոր շրջանավարտները պետք է ստանան հոգևոր աստիճան։ Նրանցից 24-ը ուսումնասիրում են արվեստ, փիլիսոփայություն և աստվածաբանություն, 16-ը՝ քաղաքացիական կամ կանոնական իրավունք ։
1751 թվականին, սըր Քրիստոֆեր Կադրիգթոնի խոսքերի համաձայն, Հարավ-Անտիլյան կղզիների նախկին նահանգապետը քոլեջում մի գրադարան է կառուցել՝ այն անվանելով իր անվամբ։
XVII դարի սկզբին, Ռոբերտ Հովենդենը քոլեջում 19-րդ դարից այստեղ ներգաղթածների համար բակալավրիատ է բացել ։
Կոդինգտոնի գրադարան
Բոլոր հոգիների գրադարանը (պաշտոնապես հայտնի է որպես Կոդինգտոնի գրադարան), հիմնադրվել է քոլեջի խորհրդի անդամ Քրիստոֆեր Կոդինգտոնի կողմից (1668-1710)։ Քրիստոֆեր Կոդինգտոնը քոլեջի գրադարանին նվիրաբերել է 6,000 ֆունտ ստերլինգ արժողությամբ գրքեր, դրան գումածար ևս մոտ 10,000 ֆունտ ստերլինգ արժողությամբ գրքեր։ Այս ժառանգությունը թույլ էր տալիս գրադարան կառուցել։ Քրիստոֆեր Կոդինգտոնը ծնվել է Բարբադոսում և մեծացել է Արևմտյան Հնդկաստանի շաքարի պլանտացիաներում ։ Գրադարանի կառուցումն ավարտվել է 1751 թվականին, և մինչև օրս գործում է։ Ժամանակակից գրադարանն ունի 185 000 նյութ, որոնցից մեկ երրորդը հրատարակվել է 1800 թվականից առաջ։ Գրադարանի հավաքածուներում գերակշռում են օրենքի և պատմության (հատկապես ռազմական պատմության) թեմաներով նյութերը ։
Մատուռ
Մատուռը կառուցվել է 1438 թվականից 1442 թվականի միջև ընկած ժամանակահատվածում։ Այն մինչև Անգլիական հանրապետության ստեղծումը անփոփոխ է մնացել։ Օքսֆորդը, որը եղել է հիմնականում արքունական թագավորական ամրոց, Պուրիտանների կողմից շատ է տուժել։ Քոլեջի ուսանողները պետք է պարտադիր աղոթեին քավարաններում գտնվող հոգիների համար, և հատկապես Հարյուրամյա պատերազմի ժամանակ Ֆրանսիայում զոհվածների համար ։
Ծանոթագրություններ
Կատեգորիա:Օքսֆորդի համալսարանի քոլեջներ Կատեգորիա:1438 Կատեգորիա:Կրթական կազմակերպություններ
Դուռեյքիշի գավառ
Վարչական կենտրոնն է Դուռեյքիշ քաղաքը։ 2004 թվականի մարդահամարի տվյալներով գավառը ունի 60 978 բնակչություն ։
Դուռեյքիշի գավառը բաղկացած է 4 շրջաններից՝
Ծանոթագրություններ
Կատեգորիա:Դուռեյքիշի գավառ
Միքայել Պողոսյան (ազատամարտիկ)
Միքայել Գրիգորիի Պողոսյան (, Սեյիդահմեդլու), հայ ազատամարտիկ, Արցախյան պատերազմի մասնակից ։
Կենսագրություն
Ծնվել է 1956 թվականի օգոստոսի 2-ին, Հադրութ ավանում, ծառայողի ընտանիքում։ Ավարտել է Հադրութի Մ.Մանվելյանի անվան միջնակարգ դպրոցը։ Այնուհետև ընդունվել է Երևանի ժողտնտեսական ինստիտուտի ֆինանսական բաժինը ։
1974-76 թվականներին ծառայել է Խորհրդային բանակում։ Զորացրվելուց հետո շարունակել է ուսումը և ստացել ֆինանսական կրթություն։ Ավարտելուց հետո աշխատել է Հադրութի կենտրոնական շրջանային խնայդրամարկղում։ 1980 թվականից Հադրութի խնայդրամարկղի վարիչն էր։ 1983-85 թվականներին աշխատել է Շրջգյուղքիմիայում՝ որպես տնտեսագետ։ Ապա աշխատել է Ժողովրդական վերահսկողության կոմիտեում՝ որպես հրահանգիչ ։
1992 թվականի հունվարին կամավորագրվել է Արցախի Հանրապետության Ինքնապաշտպանական ուժերում, եղել է թիվ 38401 զորամասի հակատանկային դասակի հրամանատարը ։
Զոհվել է 1994 թվականի ապրիլի 21-ին, Սեյիդահմեդլուի մարտում ։
Ամուսնացած էր, ունի երեք երեխա։ Հանգչում է Հադրութի գերեզմանատանը ։
Ծանոթագրություններ
Կատեգորիա:1956 ծնունդներ Կատեգորիա:Օգոստոսի 2 ծնունդներ Կատեգորիա:Հադրութ քաղաքում ծնվածներ Կատեգորիա:1994 մահեր Կատեգորիա:Ապրիլի 21 մահեր Կատեգորիա:Սեյիդահմեդլու գյուղում մահացածներ Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից
Միհրան-Խաչատուր Հաջի-Ենովքյան
Միհրան-Խաչատուր Հաջի-Ենովքյան (հավանաբար 1871, Ռոդոսթո - 1916), հայ դեղագործ։
Կենսագրություն
Կ. Պոլսի Թոփխանե թաղամասում սեփական դեղատուն է ունեցել, այնուհետև Փոքր Ասիայի արևմուտքի Մանիսա քաղաքն է տեղափոխվել։
Մահացել է 1916 թվականին՝ մոտ 45 տարեկանում։
Աղբյուրներ
Կատեգորիա:Հայ դեղագործներ Կատեգորիա:1916 մահեր Կատեգորիա:Ռոդոսթո քաղաքում ծնվածներ
Պեռլ Բակ
1938 թվականին գրականության բնագավառում դարձել է Նոբելյան մրցանակի դափնեկիր «Չինացի գյուղացիների կյանքի բազմակողմանի, իսկապես էպիկական պատկերման և կենսագրական գլուխգործոցների համար»։ Չինաստանում հաճախ է համարվում չին գրող ։
Կենսագրություն
Պեռլ Սայդենստրիկերը ծնվել է 1892 թվականի հունիսի 26-ին Արևմտյան Վիրջինիա նահանգի Հիլսբորո քաղաքում։ Նրա ծնողները միսիոներներ էին և հարսանիքից անմիջապես հետո մեկնել էին Չինաստան, բայց այնուհետև վերադառնում են ԱՄՆ։ Երբ Պեռլը երեք ամսական էր, ընտանիքը նորից մեկնում է Չինաստան և բնակություն հաստատում Նանկինից ոչ հեռու։
Չինաստանի ապստամբությունից հետո օտերերկրացիների համար այդ երկրում մնալն անվտանգ չէր, և շատերը լքեցին այն։ Պեռլի հայրը որոշեց մնալ Չինաստանում, բայց ընտանիքի հետ տեղափոխվեց Շանհայ։
1911 թվականին Պեռլը մեկնում է ԱՄՆ, որտեղ նա հաճախում է Վիրջինիա նահանգի կանանց քոլեջ։ 1914-1933 թվականներին ծավալում է միսիոներական գործունեություն, բայց հետագայում նրա հայացքները սկսում են փոխվել, և նա հրաժարվում է միսիոներությունից։
1914 թվականին Պեռլը վերադառնում է Չինաստան։ Այնտեղ 1917 թվականի մայիսին ամուսնանում է միսիոներ Ջոն Բաքի հետ, որից հետո տեղափոխվում են Սուչժոու։ Այդ տարածքը նա նկարագրում է իր «Երկիր» и «Որդիներ» գրքերում։
1920 թվականին նրանք նրանք բնակություն են հաստատում Նանկինի համալսարանի ուսանողական քաղաքում, և երկուսն էլ աշխատում են որպես դասախոս։ 1921 թվականին մահանում է գրողի մայրը։ 1924 թվականին կրկին վերադառնում են ԱՄՆ, որտեղ Պեռլն ստանում է Կոռնելի համալսարանի մագիստրոսի աստիճան։ 1925 թվականին Պեռլը որդեգրում է Ջենիս անունով մի աղջկա, իսկ աշնանն ընտանիքը տեղափոխվում է Չինաստան։
Պատերազմի սկսվելուն պես նա ստիպված էր ընտանիքի հետ թաքնվել աղքատ չինացիների տներում մինչև այն ժամանակ, երբ նրանց փրկեցին ամերիկյան զորքերը։ Այդպես, Պեռլը մեկնում է Շանհայ, այդտեղից էլ Ճապոնիա, որտեղ մնում է մի ամբողջ տարի, բայց հետո նորից վերադառնում Չինաստան։ 1927 թվականից, երբ Պեռլն արդեն Չինաստանում էր, ամբողջովին նվիրվում է գրական գործունեությանը։ Գրականությունը նրա համար և՛ ինքնադրսևորման, և՛ փող աշխատելու միջոց էր, քանի որ նրա ամուսնությունը փլուզվում էր, իսկ հարազատ դուստրը ծանր հիվանդ էր։ 1929 թվականին Պեռլը նորից է մեկնում ԱՄՆ։ Նյույորքյան հրատարակիչ Ռիչարդ Ուոլշն տպագրության է վերցնում նրա «Արևելյան քամի, արևմտյան քամի» գիրքը։ Պեռլը վերադառնում է Չինաստան, որպեսզի ավարտի իր «Երկիր» վեպը։ 1934 թվականին տեղափոխվում է Ամերիկա և այլևս չի մեկնում Չինաստան։
1935 գրողը բաժանվում է իր առաջին ամուսնուց և ամուսնանում Ռիչարդ Ուոլշի հետ։ Մինչը կյանքի վերջը Պեռլն ամուսնու հետ ապրում է Փենսիլվանիայում։
Ստեղծագործություններ
Պեռլ Բակը գրել սկսել է դեռ մանկուց։ Առաջին ստեղծագործությունները տպագրվել են «Շանհայ Մերկուրի» («Shanghai Mercury») անգլիալեզու թերթի մանկական հավելվածում։ Մոր կենսագրությունը գրելուց հետո, որը տպագրվել է ավելի ուշ, գրողը սկսեց գրել վեպեր, իսկ 1920-ական թվականների սկզբներին «Atlantic Monthly» և ամերիկյան այլ ամսագրերում տպագրվում են նրա հոդվածները Չինաստանի մասին։
Նրա երկրորդ գիրքը՝ «Արևելյան քամի, արևմտյան քամի», որը Պեռլն սկսել էր գրել ԱՄՆ-Չինաստան ճանապարհին, հրապարակվել է 1930 թվականին։ Դա ավանդական սիրավեպ էր, որում առաջին հերթին նկարագրվում է և՛ հայրերի, և՛ երեխաների պրոբլեմը։ Վեպի գործողությունները տեղի են ունենում Չինաստանում, վեպի հերոսները հասարակ չինացիներ են։ Սկզբում վեպը մերժվում էր հրատարակիչների կողմից՝ պատճառ բերելով ընթերցողների մոտ հետաքրքրությունների բացակայությունը չինացիների կյանքի նկատմամբ։ Արդյունքում վեպը վերահրատարակվել է 3 անգամ։
1931 թվականին հրատարակվում է «Երկիր» («The Good Earth») վեպը։ Վեպի համար գրողն ստանում է Պուլիցերյան մրցանակ։ Այդ գիրքը համարվում է Պեռլ Բակի լավագույն ստեղծագործությունը։ Նրանում պատմվում է, թե ինչպես էր աղքատ գյուղացու ընտանիքը փորձում հասնել բարեկեցության և ստեղծել ընտանեկան դինաստիա։ Վեպը տարբերվում է իր պարզ ոճով, որ բնորոշ է Պեռլի ողջ ստեղծագործությանը և համեմատվում է աստվածաշնչյան ոճի հետ։ Այս վեպը դարձավ բեստսելեր, այն անվանում էին մարդու կյանքի մասին առակ։ Այն ընդհանուր գծեր ունի չինական ազգային գրականության հետ, որի ցիկլային ձևն արտացոլում է հավատը կյանքի շարունակականության նկատմամբ և նախանշված է հասարակ ժողովրդի զվարճանքի համար։ «Երկիր» վեպի շարունակությունը դարձան «Որդիներ» (1932) и «Առանձնացող տուն» (1935) վեպերը։ 1935 թվականին այդ վեպերը տպագրվել են մեկ հատորում՝ «Երկրի տուն» («The House of Earth») խորագրի ներքո։
Գրականություն
Կատեգորիա:Ամերիկացի գրողներ Կատեգորիա:Ամերիկացի նոբելյան մրցանակակիրներ Կատեգորիա:20-րդ դարի ամերիկացի վիպասաններ Կատեգորիա:20-րդ դարի ամերիկացի կին գրողներ Կատեգորիա:Կին ինքնակենսագիրներ Կատեգորիա:Նոբելյան մրցանակի կին դափնեկիրներ Կատեգորիա:Կոռնելի համալսարանի շրջանավարտներ Կատեգորիա:ԱՄՆ-ի իրավապաշտպաններ Կատեգորիա:Թոքի քաղցկեղից մահացածներ Կատեգորիա:Ամերիկացի կին վիպասաններ Կատեգորիա:Ամերիկացի թարգմանիչներ Կատեգորիա:Ամերիկացի մանկագիրներ Կատեգորիա:Ամերիկացի սցենարիստներ Կատեգորիա:Ամերիկացի լրագրողներ Կատեգորիա:Ամերիկացի արձակագիրներ
Ալեքսիթիմիա
Ալեքսիթիմիա (ἀ-՝ բացասական նշանակություն ունեցող նախածանց, ՝ բառ, ՝ զգացմունք, բառացիորեն «առանց բառերի զգացմունքների համար»), սեփական վիճակը բանավոր նկարագրելու, հաղորդելու դժվարություն ։
Կարող է հանդես գալ որպես անձի բնութագիր, որը ներառում է հետևյալ առանձնահատկությունները՝
Այս բոլոր հատկանիշները կարող են դրսևորվել հավասարապես, կամ դրանցից մեկը կարող է գերակշռել։
Նկարագրություն
Ալեքսիթիմիան հոգեսոմատիկ հիվանդությունների ռիսկային գործոն է։ Այս տեսակետը հաստատվում է կլինիկական ուսումնասիրություններով։ Ալեքսիթիմիայի զարգացման պատճառները պարզ չեն։ Պարզվել է, որ առաջնային ալեքսիթիմիայի հաղթահարումը ենթակա չէ հոգեթերապիային։ Միևնույն ժամանակ, երկրորդային ալեքսիթիմիայի հոգեթերապիան արդյունավետ է։
Ալեքսիթիմիան հանդիպում է աուտիստական սպեկտրի խանգարմամբ տառապող մարդկանց զգալի մասի (մինչև 85 %) մոտ ։ Ալեքսիթիմիան չափելու համար օգտագործվում են ախտորոշիչ հարցազրույցներ, ինքնաբացարկի սանդղակներ, նախագծային տեխնիկա։
«Ալեքսիթիմիա» եզրույթը 1973 թվականին առաջարկել է Պիտեր Սիֆնեոսը (Peter Emmanuel Sifneos)։ Իր՝ դեռևս 1968 թվականին հրապարակված աշխատանքում նա նկարագրել է իր դիտարկած հոգեսոմատիկ կլինիկայով հիվանդների առանձնահատկությունները, որոնք արտահայտվել են օգտակար մտածող ձևով, կոնֆլիկտային և սթրեսային իրավիճակներում գործողությունները օգտագործելու միտումով, աղքատ կյանքի երևակայություններով, նեղացնելու սրտառուչ փորձով և, հատկապես, իրենց զգացմունքները նկարագրելու համապատասխան բառեր գտնելու դժվարություններով։
Ալեքսիթիմիան բառացիորեն նշանակում է «առանց բառերի զգացմունքների համար» (կամ մոտ թարգմանությամբ՝ «չկան բառեր զգացմունքները նկարագրելու համար»)։ Եզրույթը ենթարկվել է քննադատության, այդ թվում` իր համապատասխանության բացակայության պատճառով, բայց հաստատապես իր տեղն է գրավել հոգեսոմատիկ հիվանդությունների վերաբերյալ գրականության մեջ, և դրա հետ կապված ալեքսիթիմիայի հայեցակարգն ավելի ու ավելի է տարածվում, ինչն արտացոլվում է տարբեր երկրներում հրապարակումների աճող թվով։ Ալեքսիթիմիայի հայեցակարգի զարգացմանը նախորդել են ավելի վաղ դիտարկումները, որոնք հաստատում էին, որ դասական հոգեսոմատիկ հիվանդություններով տառապող և «մանկական անհատականություն» ունեցող շատ հիվանդներ դժվարանում են զգացմունքների բանավոր խորհրդանշական արտահայտման մեջ։
Ալեքսիթիմիայի չափման մեթոդներ
Ալեքսիթիմիայի արտահայտվածության աստիճանը որոշելու համար օգտագործվել են տարբեր հարցաթերթիկներ՝ BIQ (Բեթ հարցաթերթիկ, Իսրայել), ARVQ (ստեղծվել է BIQ սանդղակի հիման վրա), SSPS (Sifnoes անձնական սանդղակ), կիրառվել է նաև MMPI-ում ալեքսիթիմիայի 22-կետանոց սանդղակը։ Բայց նրանք բոլորն էլ շատ հակասական տվյալներ են տվել, ուստի գիտական հետազոտություններում լայն կիրառություն չեն գտել։
Ավելի մեծ տարածում է ստացել 1985 թվականին G. Taylr-ի և համահեղինակների առաջարկությունը՝ 26-րդ կետանոց Տորոնտոյի ալեքսիթիմիկ սանդղակ (TAS): TAS-ի կիրառմամբ բազմաթիվ ուսումնասիրություններ ցույց են տվել դրա գործոնի կառուցվածքի կայունությունը, հուսալիությունը և վավերականությունը, և, համապատասխանաբար, ստացված արդյունքները։
TAS-ի ռուսական տարբերակը նույնականացվել է հոգեվերլուծական ինստիտուտում։ Հարցաթերթիկների լրացման ժամանակ փորձարկվողը բնութագրում է իրեն՝ պատասխանների համար օգտագործելով Լիկերտի սանդղակը՝ «բոլորովին համաձայն չեմ»- ից մինչև «միանգամայն համաձայն եմ»–ը։ Ընդ որում, կետերի մի կեսը ունի դրական կոդ, մյուսը՝ բացասական։ Ալեքսիթիմիկ են համարում այն մարդկանց, ովքեր TAS–ի 74 և ավելի միավոր են հավաքել, ալեքսիթիմիայի բացակայությանը համապատասխանում է 62 միավորից պակաս ցուցանիշին։
TAS- ի հիման վրա կա ավելի կարճ սանդղակ մշակելու միտում, ինչը վկայում է դրա 20 բալանոց տարբերակի ստեղծման մասին (TAS-20): Այս մասշտաբով ամեն ինչ գալիս է գնահատելու ալեքսիթիմիայի երեք հիմնական ասպեկտները `զգացմունքները հայտնաբերելու դժվարությունը, զգացմունքները բանավոր ներկայացնելը և արտաքին իրադարձություններին ուղղված ուշադրության աստիճանը։ TAS-20- ով օգտագործված մի շարք ուսումնասիրություններ ցույց են տալիս դրա գիտական ​​և գործնական արժեքը։ Ներկայումս գիտական ​​և կլինիկական ուսումնասիրություններում TAS- ի երկու տարբերակները լայնորեն օգտագործվում են։
Ուսումնասիրությունները ցույց են տվել, որ առողջ մեծահասակ բնակչության 5-ից 23%-ը ունի որոշակի ալեքսիթիմիկ հատկություններ։
Գրականություն
Կատեգորիա:Իմացություն Կատեգորիա:Նեյրոհոգեբանություն Կատեգորիա:Հույզեր Կատեգորիա:Հոգեկան հիվանդություններ Կատեգորիա:Նյարդաբանություն
Խելոք Էլզան
«Խելոք Էլզան» (Die kluge Else), Գրիմ եղբայրների հեքիաթը, ֆարս երիտասարդ աղջկա մասին, որը, ճանաչվելով որպես «խելացի», կատարում է շատ հիմարություններ, ապագան տեսնում մռայլ լույսի ներքո և ուրիշներին վարակում անհիմն վախով։ Ըստ Աառնե-Թոմփսոնի, հեքիաթների դասակարգման համակարգում ունի 1450 և 1383 համարները։
Սյուժե
Ծնողների տանն ապրում է խելացի Էլզան, որին մայրը համարում է բավական խելացի, քանի որ նա լսում էր, թե ինչպես է «քամին զբոսնում փողոցում» և «ինչպես են ճանճերը հազում»։
Էլզան մոռանում է գարեջրի մասին և սկսում լացել։ Անհանգստանալով Էլզայի ուշանալու համար՝ նրա հետևից նկուղ են գնում աղախինը, ծառան, մայրը և հայրը։ Նրանք բոլորը, իմանալով վշտի պատճառը, նույնպես սկսում են ողբալ։ Ապագա փեսացուն հոգնում է սպասելուց և իջնում նկուղ։ Հանսը կարողանում է լուծել խնդիրը՝ հանելով քլունգը պատից։ Բոլորը բարձրանում են վերև և միանգամից հարսանիք են անում։
Իր երիտասարդ կնոջ հետ մի որոշ ժամանակ ապրելուց հետո Հանսը ուղևորվում է աշխատելու։ Էլզան գնում է դաշտ՝ ցորենը հնձելու։ Սակայն նա որոշում է նախ ուտել, ապա քնել։ Ուշ երեկոյան Հանսը գալիս է տուն ու չի գտնում կնոջը։ Նա մտածում է, որ Էլզան դեռ աշխատում է դաշտում։ Գնալով Էլզայի հետևից՝ Հանսը տեսնում է, որ արտը հնձված չէ։ Այդ ժամանակ նա քնած Էլզայի վրա է գցում զանգուլակներով ձկնորսական ցանց։
Երբ Էլզան արթնանում է, շփոթվում է զանգակների ձայնից։ Նա ինքն իրեն հարցնում է. «Սա ե՞ս եմ, թե՞ ոչ»։ Որոշելով այդ հարցի պատասխանն իմանալ ամուսնուց՝ նա թակում է իրենց տան դուռը և հարցնում. «Էլզան տա՞նն է»։ Հանսը պատասխանում է, որ նա տանն է։ «Ա՜խ, տեր աստված, փաստորեն ես չեմ»,- վախենում է Էլզան։ Նա թակում է այլ դռներ, բայց դրանցից ոչ մեկը չի բացվում նրա առաջ։ Եվ այդ ժամանակ նա փախչում է գյուղից։
Մեկնաբանություններ
Գրականագետ Էրիկա Ալմա Մեցգերը Էլզա անունը նմանացնում է անհատակության տիրուհի Իլզա հավերժահարսի անվան հետ՝ նրա կերպարում տեսնելով պարանոյիկ շիզոֆրենիայի զարգացման գործընթացը ։ Աստվածաբան, հոգեվերլուծության վերաբերյալ աշխատությունների հեղինակ Օյգեն Դրեվերմանը կարծում է, որ Էլզայի մոտ ակնհայտ է սխալ դաստիարակության միջոցով անձի կործանման գործընթացը ։ Գրող Հայնց Պետեր Ռյորն Էլզայի մոտ ախտորոշում է անձի հիսթերիկ խանգարում ։
«Խելոք Էլզայի համախտանիշ»
«Խելոք Էլզայի համախտանիշ» կամ «խեղճ Էլզայի համախտանիշ» հոգեբուժության մեջ կոչվում է մարդու կպչուն տագնապային վիճակը, որը կապված է սեփական ապագան մռայլ գույներով տեսնելու հետ։ Նկարագրվել է Ջոն Ֆլյուգելի կողմից 1945 թվականին։ Այս համախտանիշը հաճախ դրսևորվում է երիտասարդ մայրերի մոտ, որոնց մշտապես թվում է, որ իրենց երեխաներին վտանգ է սպառնում։ Ծայրահեղ դեպքերում համախտանիշը կարող է վերածվել կպչուն նևրոզի, որն ունի մեծացող երեխային ամբողջությամբ ղեկավարելու և նրան ամեն գնով իր կողքին պահելու փորձի միտում ։
Համախտանիշը նաև խորացնում է երեխաների վիճակը, որոնք հակված են օբսեսիվ-կոմպուլսիվ խանգարումների։ Երեխաներին մոտ մարդկանց կողմից նրանց վախերին և ցանկություններին մեծ տեղ տալը բացասական է ազդում երեխայի հոգեկանի վրա ։
Ծանոթագրություններ
Կատեգորիա:Գրիմ եղբայրների հեքիաթներ Կատեգորիա:Գերմաներեն գրականություն
Ռոբերտ Տոնյան
Ռոբերտ Սուրենի Տոնյան (1966 հուլիսի 22, Դրախտիկ, Հադրութի շրջան - 1994 ապրիլի 26, Ներքին Սեիդահմեդլի), հայ ազատամարտիկ, Արցախյան պատերազմի մասնակից ։
Կենսագրություն
Ծնվել է 1966 թվականի հուլիսի 22-ին, Հադրութի շրջանի Դրախտիկ գյուղում։ Ավարտել է գյուղի ութամյա, Ազոխի միջնակարգ դպրոցները, Բաքու քաղաքի թիվ 81 տեխնիկական ուսումնարանը, Ստեփանակերտի ավտոդպրոցը ։
1985-87 թվականներին ծառայել է Խորհրդային բանակում։ Արցախյան պայքարի ակտիվ մասնակիցներից էր։ Եղել է դասակի հրամանատար։ Մասնակցել է Ղաջարի, Ղարամամուտլուի, Ֆիզուլիի, Հորադիզի, Ջաբրայիլի, Ղուբաթլուի, Զանգելանի ազատագրման համար մղված մարտերին ։
Զոհվել է 1994 թվականի ապրիլի 26-ին, Ներքին Սեիդահմեդլի գյուղում, ականի բեկորից։ Հետմահու պարգևատրվել է «Մարտական խաչ» 2-րդ աստիճանի շքանշանով ։
Ամուսնացած չէր։ Հանգչում է Դրախտիկի գերեզմանատանը ։
Ծանոթագրություններ
Կատեգորիա:1966 ծնունդներ Կատեգորիա:Հուլիսի 22 ծնունդներ Կատեգորիա:Դրախտիկ գյուղում ծնվածներ Կատեգորիա:1994 մահեր Կատեգորիա:Ապրիլի 26 մահեր Կատեգորիա:Ներքին Սեիդահմեդլի գյուղում մահացածներ Կատեգորիա:Հայ ազատամարտիկներ
Լվովի պրոֆեսորների սպանություն
Ընթացք
Գեստապոյի ու գերմանական իշխանությունների կողմից համանման գործողություններ են իրականացվել Չեխոսլովակիայի ու Գերմանիայի գեներալ-նահանգապետության տարածքներում 1939 թվականին, երբ սպանվել էին Կրակովի համալսարանի պրոֆեսորները, որոնք գնդակահարվել էին համակենտրոնացման ճամբար ուղարկվելուց անմիջապես հետո։
Զանգվածային ձերբակալություններն ու սպանությունները սկսվել են Լվովի բռնազավթումից անմիջապես հետո։ Այն իրականացրել են 1941 թվականի հուլիսի 2-3-ին բերված գերմանական հատուկ ստորաբաժանումները (այզացխմբեր), որոնք ղեկավարում էր ՍՍ հաուպտշտուրմֆյուրեր Հանս Կրյուգերը (հետագայում ղեկավարել է Լվովի գեստապոն)։ Ձերբակալված հրեաների մեծ մասը տեղում գնդակահարվել է, մինչդեռ լեհերի ու այլ ազգությունների ներկայացուցիչներին նախ տեղափոխել են գեստապոյի բանտեր, որոնք տեղակայված են եղել քաղաքի շրջական բլուրներին։